El Rosal
' S e baile beag ann an Cundinamarca, Coloimbia,  a th' ann an El Rosal. Tha e suidhichte shuas anns na beanntan àirde na h-Andes aig astar dhe 20km bho Bhogotá. Tha teodhachd mheadhanach dhe 13˚ aige. Chaidh am baile a stèidheachadh ann an 1887.

Freumhan an Ainm 
'S e ainm Spàinntis a tha a' ciallachadh Achadh na Ròisean neo Lus na Ròisean a th' ann an El Rosal. Tha an t-iar-leasachan -al a' ciallachadh àite làn chraobh neo doire-choille, m.e: Yopal ann an Casanare neo Chaparral ann an Tolima.

Sluagh a' bhaile 
Ged a tha  13,502 nan tàmh anns a' bhaile, chan eil ach 4,301 dhuibh a' fuireach anns na sgìrean dùthchasail am broinn crìochan a' bhaile. Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin. Air adhbharan trioblaidean poileataigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. 

Taobh chinnidh, ' s e daoine geala a th' ann a' mhòr-chuid dhe na daoine ann an El Rosal (is mòran dhuibh mestizos), chan eil Tùsanaich ann, ach tha 37.8% dhe daoine le freumhan ann an Afraga.  ' S urrainn dhan 93% dhe na daoine ann an El Rosal leughadh agus sgrìobhadh. A tuilleadh air sin, tha fòn aig an taigh aig 21.1% dhe na dachannan.

Fèisean 
Thathar a’ cumail am iomadach seòrsa dhe fhèis ann an El Rosal. Chithear fèilltean  caitligeach, leis gur e dùthaich le mòr-chuid Chaitligeach a th’ ann fhathast,  fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.

 Fèis an Neo-eisimeileachd: 20mh An t-Iuchar.

Daoine ainmeil 
 Chaochail José María Obando an seo ann an 1861.

Iomraidhean

Ceanglaichean a-mach 
An t-sìde ann an El Rosal

Bailtean
Coloimbia